钦定古今图书集成/理学汇编/学行典/第017卷 > 张理易象图说 > 右龙图天地生成之数
## 钦定古今图书集成/理学汇编/学行典/第017卷 > 张理易象图说 > 右龙图天地生成之数

此即前图一二三四，天之象也，动而右旋，六七八九，
地之形也，静而正位。是故一转居北而与六合，二转
居南而与七合，三转居东而与八合，四转居西而与
九合，五十居中，而为天地运行之枢纽。《大传》言“错综
其数”者，盖指此而言。错者，交而互之，一左一右，三四
往来是也；综者，总而挈之，一低一昂，一二上下是也。
分作二层看之。则天动地静。上下之义昭然矣。